
Νέο - ανανεωμένο παζάρι για τη στήριξη της Κοινο_Τοπίας 
με ποικιλία ειδών σε εξαιρετικές τιμές

Επανεκκίνηση για το παζάρι της Επιτροπής Εκδηλώσεων της Εταιρείας Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr η οποία θέλοντας να ενισχύσει τις προσπάθειες της οργάνωσης που στόχο έχουν τη στήριξη της λειτουργίας του νέου στεκιού για τις δραστηριότητες του συλλόγου παρουσιάζει είδη προς πώληση στο νέο πολυχώρο Καραϊσκάκη 153, ισόγειο (μεταξύ Πατρέως και Γεροκωστοπούλου) από Δευτέρα 21 Σεπτεμβρίου. 
Το παζάρι θα είναι ανοιχτό για αγορές αλλά και για τις προσφορές σας κατά τις μέρες και ώρες που η γραμματεία δέχεται κοινό δηλαδή Δευτέρα, Τρίτη, Τετάρτη 11πμ-2μμ και Πέμπτη, Παρασκευή 7-9μμ τηλ.2610.622250 καθώς και κατά τη διάρκεια κάθε δραστηριότητας που θα γίνεται στο χώρο, η δε λειτουργία του θα διέπεται από τις κατευθυντήριες οδηγίες που έχουν δοθεί από τον Εθνικό Οργανισμό Δημόσιας Υγείας (ΕΟΔΥ).
Στο παζάρι θα βρείτε εκατοντάδες βιβλία όλων των ειδών κυρίως αχρησιμοποίητα προσφορά από εκδόσεις ΤΟ ΔΟΝΤΙ, Άννα Κουκούλη, Σαλώμη Χρυσανθακοπούλου, Αλέκα Ράπτη, Πίτσα Δρογκάρη, Βάσω Μαρτίνη, Σταύρο Φραγκάκη, Τασούλα Νικολοπούλου, Χριστιάννα Σπηλιώτη, Μαρία Λούτση, Ανδρέα Βρη, Σωτηρία Στεφανοπούλου, Παναγιώτη Καρώνη, Πόπη Πιλαβά, Αγγελική Σκιαδαρέση, Μαρία Αθανασοπούλου, χειροποίητες καρφίτσες για γυναίκες και περίτεχνα ζωγραφισμένες κολοκύθες προσφορά της Μαρίας Σκούταρη, χειροποίητα αντικείμενα decoupage προσφορά της Λαμπρινής Λυμπερτάδου, ζωγραφικά έργα προσφορά της Ευαγγελίας Γουρζή, και Ελευθερίας Αλεξανδράτου έργα τέχνης από πηλό και κολοκύθες καθώς και κοσμήματα από την Άλις Λανγλαί, χειροποίητα γλυκίσματα και βρώσιμα (κέικ, πάστα φλώρα, γλυκά κουταλιού, σοκολατάκια, μαρμελάδες κ.α.) δια χειρός Χριστίνας Μαυροπούλου, Γεωργίας Μαντέλη, Ειρήνης Τζόλα, Δημήτρη Φάκου, Ιωάννας Ρόδη, Άννας Καλλιάφα, μπύρες προσφορά της ανεξάρτητης Πατρινής Μικροζυθοποιϊας Αχαϊκός Ζύθος Ι.Κ.Ε (Toul's Brews) χειροποίητα αντικείμενα και κοσμήματα από τη φυλή των Καλλάσσα, έργα παραδοσιακής τέχνης από Μεξικό και Πακιστάν, cd και dvd προσφορά από Νίκο Αναστασόπουλο, Βάσω Καλιακούδα, Αλέκα Σπίνου, Ελένη Φελούρη, κονκάρδες, διακοσμητικά, γυναικεία αξεσουάρ προσφορά του καταστήματος ‘‘φρου φρου’’ της Αλεξίας Παναγιωτοπούλου, ενθύμια Πολιτιστικής 2006, κέντημα τοίχου Χριστίνας Φουφοπούλου, χειροποίητα κουτάκια Κατερίνας Ανδρικογιαννοπούλου, βιολογικό χυμό ροδιού, γκραβούρες, τουριστικούς οδηγούς κ.α. 
Ταυτόχρονα με το παζάρι για τους προσερχόμενους θα υπάρχει η δυνατότητα να περιηγηθούν και να γνωρίσουν το νέο στέκι της οργάνωσης, οι νέοι φίλοι να μάθουν για το έργο και τις ενέργειες της Κοινο_Τοπίας και τέλος για όσους θα ήθελαν, να καταθέσουν προτάσεις για μελλοντικές δράσεις.
Για όλα αυτά η Κοινο_Τοπία σας περιμένει με θετική σκέψη και αισιοδοξία στη νέα κανονικότητα που βιώνουμε και ελπίζουμε κατά τη διάρκεια της να είμαστε ευρηματικοί, δημιουργικοί μα πάνω από όλα να λειτουργήσουμε με ομαδικό πνεύμα. 

